ඕස්ට්‍රේලියාවේ දී මසකට රුපියල් ලක්ෂ දහයක වැටුප් ලබාගත හැකි රැකියා ලබාදෙන බවට පොරොන්දු වෙමින් ජාවාරම්කරුවන් දෙදෙනකු මොවුන් නීති විරෝධී ලෙස ඕස්ට්‍රේලියාවට රැගෙන යාමට කැඳවාගෙන පැමිණ ඇති බව ප්‍රශ්න කිරීම්වලදී අනාවරණය වී තිබේ.අංක 56 - 5502 හා 62 - 6415 දරන වෑන් රථ දෙකින් මොවුන් මිරිස්ස ප්‍රදේශයට කැඳවාගෙන පැමිණ ඇති අතර එම වෑන් රථ දෙක හා ඒවා නතර කර තිබූ නිවසේ හිමිකාරිය ද සංක්‍රමිකයන් පලා යාමට තැත් කළ යාත්‍රාව සමඟ පොලිස් අත්අඩංගුවට ගෙන ඇත.දකුණු පළාත් ජ්‍යෙෂ්ඨ නියෝජ්‍ය පොලිස්පති චන්දන වික්‍රමරත්න මහතාගේ අධීක්ෂණය යටතේ මාතර ජ්‍යෙෂ්ඨ පොලිස් අධිකාරී දේශබන්දු තෙන්නකෝන් මහතාගේ උපදෙස් මත මූලස්ථාන පොලිස් පරීක්ෂක හේමාලි ප්‍රශාන්ත මහතා ප්‍රමුඛ නිලධාරි පිරිසක් මේ වැටලීම සිදු කර එම පිරිස අත්අඩංගුවට ගෙන ඇත..